ddrg/super_eurlex huggingface dataset:
DA Den Europæiske Unions Tidende C 193/16

Dom afsagt af Retten i Første Instans den 30. juni 2009 — Danjaq mod KHIM — Mission Productions (Dr. No)

(Sag T-435/05) (1)

(EF-varemærker - ansøgning om EF-ordmærket Dr. No - indsigelse rejst af indehaveren af de ikke-registrerede ordmærker og tegn Dr. No og Dr. NO - betingelsen om ældre varemærker ikke opfyldt - betingelsen om erhvervsmæssigt anvendt tegn med særpræg ikke opfyldt - artikel 8, stk. 1, litra a) og b), artikel 8, stk. 2, litra c), og artikel 8, stk. 4, i forordning (EF) nr. 40/94 [nu artikel 8, stk. 1, litra a) og b), artikel 8, stk. 2, litra c), og artikel 8, stk. 4, i forordning (EF) nr. 207/2009] - begrundelsespligt - artikel 73 i forordning nr. 40/94 (nu artikel 75 i forordning (EF) nr. 207/2009))

2009/C 193/22

Processprog: engelsk

Parter

Sagsøger: Danjaq, LLC (Santa Monica, Californien, De Forenede Stater) (ved G. Hobbs, QC, barrister G. Hollingworth og solicitors S. Skrein og L. Berg)

Sagsøgt: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Mission Productions Gesellschaft für Film-, Fernseh- und Veranstaltungsproduktion mbH (München, Tyskland) (ved avocat K. Lewinsky)

Sagens genstand

Påstand om annullation af afgørelse truffet den 21. september 2005 af Første Appelkammer ved Kontoret for Harmonisering i det Indre Marked (Varemærker og Design) (sag R 1118/2004-1) vedrørende en indsigelsessag mellem Danjaq, LLC et Mission Productions Gesellschaft für Film-, Fernseh- und Veranstaltungsproduktion mbH.

Konklusion

1) Kontoret for Harmonisering i det Indre Marked (Varemærker og Design) frifindes.

2) Danjaq, LLC betaler sagens omkostninger.

(1) EUT C 60 af 11.3.2006.
1)

Kommissionens beslutning 2005/354/EF af 29. april 2005 om at udelukke visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, fra EF-finansiering, annulleres for så vidt som beslutningen udelukker visse udgifter afholdt af Kongeriget Spanien i forbindelse med støtte til produktionen af hamp i produktionsårene 1996/1997- 1999/2000 fra EF-finansiering.
2)

I sag T-396/05, det er ufornødent at tage stilling til påstanden om annullation af Kommissionens beslutning i skrivelse af 5. oktober 2005 om over for Architecture, microclimat, énergies douces — Europe et Sud SARL (ArchiMEDES) at foretage modregning i deres gensidige fordringer.
2)

Shanghai Excell M&E Enterprise Co. Ltd og Shanghai Adeptech Precision Co. Ltd bærer deres egne omkostninger og betaler Rådets omkostninger.
DA Den Europæiske Unions Tidende C 148/25

Rettens dom af 28. april 2010 — BST mod Kommissionen

(Sag T-452/05) (1)

(Konkurrence - karteller - det europæiske marked for industritråd - beslutning, der fastslår en overtrædelse af artikel 81 EF og EØS-aftalens artikel 53 - bøder - overtrædelsens grovhed - formildende omstændigheder - samarbejde - ansvar uden for kontraktforhold - udbredelse af fortrolige oplysninger - skade - årsagsforbindelse)

2010/C 148/43

Processprog: nederlandsk

Parter

Sagsøger: Belgian Sewing Thread (BST) NV (Deerlijk, Belgien) (ved advocats H. Gilliams og J. Bocken)

Sagsøgt: Europa-Kommissionen (ved A. Bouquet og K. Mojzesowicz, som befuldmægtigede)

Sagens genstand

Påstand dels om annullation af Kommissionens beslutning K(2005) 3452 af 14. september 2005 vedrørende en procedure i henhold til artikel 81 [EF] og EØS-aftalens artikel 53 (sag COMP/38.337 — PO/Tråd), som ændret ved Kommissionens beslutning K(2005) 3765 af 13. oktober 2005, og subsidiært en påstand om nedsættelse af den bøde, som sagsøgeren er blevet pålagt ved den nævnte beslutning, dels en påstand om, at Kommissionen tilpligtes at betale erstatning for den af sagsøgeren lidte skade på grundlag af Det Europæiske Fællesskabs ansvar uden for kontraktforhold

Konklusion

1) Bøden, der er pålagt Belgian Sewing Thread (BST) NV i artikel 2 i Kommissionens beslutning K(2005) 3452 af 14. september 2005 vedrørende en procedure i henhold til artikel 81 [EF] og EØS-aftalens artikel 53 (sag COMP/38.337 — PO/Tråd), fastsættes til 856 800 EUR.

2) I øvrigt tages annullationspåstanden ikke til følge.

3) Sagsøgerens erstatningspåstand afvises.

4) BST bærer 90 % af sine egne omkostninger og betaler 90 % af de omkostninger, der er afholdt af Europa-Kommissionen, mens sidstnævnte bærer 10 % af sine egne omkostninger og betaler 10 % af de omkostninger, der er afholdt af BST.

(1) EUT C 60 af 11.3.2006.
DA Den Europæiske Unions Tidende C 148/25

Rettens dom af 28. april 2010 — Gütermann og Zwicky mod Kommissionen

(Forenede sager T-456/05 og T-457/05) (1)

(Konkurrence - karteller - det europæiske marked for industritråd - beslutning, der fastslår en overtrædelse af artikel 81 EF og EØS-aftalens artikel 53 - bøder - overtrædelsens grovhed - konkret indvirkning på markedet - overtrædelsens varighed - formildende omstændigheder - samarbejde under den administrative procedure - proportionalitet - retningslinjer for beregning af bødebeløbet)

2010/C 148/44

Processprog: tysk

Parter

Sagsøgere: Gütermann AG (Gutach-Breisgau, Tyskland) (sag T-456/05) og Zwicky & Co. AG (Wallisellen, Schweiz) (sag T-457/05) (ved avocats J. Burrichter, B. Kasten og S. Orlikowski-Wolf)

Sagsøgt: Europa-Kommissionen (først ved F. Castillo de la Torre, M. Schneider og K. Mojzesowicz, derefter ved F. Castillo de la Torre og K. Mojzesowicz, som befuldmægtigede)

Sagens genstand

Påstand om annullation af Kommissionens beslutning K(2005) 3452 af 14. september 2005 vedrørende en procedure i henhold til artikel 81 [EF] og EØS-aftalens artikel 53 (sag COMP/38.337 PO/Tråd), som ændret ved Kommissionens beslutning K(2005) 3765 af 13. oktober 2005, og subsidiært, en påstand om nedsættelse af den bøde, sagsøgerne er blevet pålagt ved den nævnte beslutning.

Konklusion

1) Europa-Kommissionen frifindes.

2) Gütermann AG og Zwicky & Co. AG betaler sagsomkostningerne.

(1) EUT C 60 af 11.3.2006.
DA Den Europæiske Unions Tidende C 134/29

Rettens dom af 19. marts 2010 — Evropaïki Dynamiki mod Kommissionen

(Sag T-50/05) (1)

(Offentlige tjenesteydelseskontrakter - EF-udbudsprocedure - levering af edb-tjenesteydelser vedrørende telematiske systemer for kontrol af punktafgiftspligtige varers bevægelser - afslag på en bydendes bud - annullationssøgsmål - bydende konsortium - formaliteten - principperne om ligebehandling af bydende og gennemsigtighed - tildelingskriterier - principperne om god forvaltningsskik og forpligtelsen til at udvise omhu - begrundelsespligt - åbenbart urigtigt skøn)

2010/C 134/47

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved avocat: N. Korogiannakis)

Sagsøgt: Europa-Kommissionen (først ved L. Parpala og K. Kańska, derefter ved L. Parpala og E. Manhaeve og endelig ved L. Parpala, E. Manhaeve og M. Wilderspin, som befuldmægtigede)

Sagens genstand

Påstand om annullation af afgørelse truffet den 18. november 2004 af Kommissionen for De Europæiske Fællesskaber om ikke at antage et bud afgivet af et konsortium, der er sammensat af sagsøgeren og et andet selskab, i forbindelse med et udbud vedrørende levering af edb-tjenesteydelser om specifikationer, udvikling, vedligeholdelse og support af telematiske systemer for kontrol med punktafgiftspligtige varer i Det Europæiske Fællesskab i henhold til ordningen for suspension af punktafgifter, og om at tildele en anden bydende kontrakten

Konklusion

1) Europa-Kommissionen frifindes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Kommissionens omkostninger.

(1) EUT C 106 af 30.4.2005.
DA Den Europæiske Unions Tidende C 100/35

Rettens dom af 2. marts 2010 — Evropaïki Dynamiki mod EMSA

(Sag T-70/05) (1)

(»Offentlige tjenesteydelsesaftaler - EMSA’s udbudsprocedurer - levering af edb-tjenesteydelser - afvisning af bud - annullationssøgsmål - Rettens kompetence - mangler ved bud - ligebehandling - hensyntagen til tildelingskriterierne, der er fastsat i udbudsbetingelserne eller i udbudsbekendtgørelsen - etablering af underkriterier til tildelingskriterierne - åbenbart urigtigt skøn - begrundelsespligt«)

2010/C 100/53

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved N. Korogiannakis)

Sagsøgt: Det Europæiske Agentur for Søfartssikkerhed (EMSA) (ved W. de Ruiter og J. Menze, som befuldmægtigede, bistået af avocat J. Stuyck)

Sagens genstand

Påstand om annullation af afgørelser truffet af EMSA om ikke at antage bud afgivet af sagsøgeren i forbindelse med udbudsproceduren for EMSA C-1/01/04 vedrørende kontrakt benævnt »Validering af SafeSeaNet og fremtidig udvikling« og EMSA C-2/06/04 vedrørende kontrakt benævnt »specifikation og udvikling af en database, et netværk og et forvaltningssystem vedrørende søfartsulykker«, og om at tildele de nævnte kontrakter til andre bydende

Konklusion

1) Afgørelsen truffet af Det Europæiske Agentur for Søfartssikkerhed (EMSA) om at tildele kontrakten til den valgte bydende i forbindelse med udbudsproceduren »EMSA C-2/06/04« annulleres.

2) I øvrigt frifindes EMSA.

3) Hver part bærer sine egne omkostninger.

(1) EUT C 106 af 30.4.2005.
DA Den Europæiske Unions Tidende C 100/36

Dom afsagt af Retten den 3. marts 2010 — Bundesverband deutscher Banken mod Kommissionen

(Sag T-163/05) (1)

(Statsstøtte - overførsel af offentlig kapital til Landesbank Hessen-Thüringen Girozentrale - beslutning, der erklærer støtten delvis uforenelig med fællesmarkedet og kræver tilbagesøgning heraf - kriteriet privat investor - begrundelsespligt)

2010/C 100/54

Processprog: tysk

Parter

Sagsøger: Bundesverband deutscher Banken eV (Berlin, Tyskland) (ved avocats H.-J. Niemeyer, K.-S. Scholz og J.-O. Lenschow)

Sagsøgt: Europa-Kommissionen (ved N. Khan og T. Scharf, som befuldmægtigede)

Intervenienter til støtte for sagsøgte: Forbundsrepublikken Tyskland (ved M. Lumma og C. Schulze-Bahr, som befuldmægtigede, bistået af avocat J. Witting), delstaten Hessen (Tyskland) (først ved avocats H.-J. Freund og M. Holzhäuser, derefter ved avocats H.-J. Freund og S. Lehr) og Landesbank Hessen-Thüringen Girozentrale (Frankfurt am Main, Tyskland) (ved avocat H.-J. Freund)

Sagens genstand

Påstand om annullation af Kommissionens beslutning 2006/742/EF af 20. oktober 2004 om Tysklands støtte til fordel for Landesbank Hessen-Thüringen — Girozentrale (EUT 2006 L 307, s. 159)

Konklusion

1) De dokumenter, der er fremlagt af Bundesverband deutscher Banken eV i bilag 9 og 10 til replikken, udtages af sagens akter.

2) Europa-Kommissionen frifindes.

3) Bundesverband deutscher Banken bærer sine egne omkostninger og betaler Kommissionens, delstaten Hessens og Landesbank Hessen-Thüringen Girozentrales omkostninger.

4) Forbundsrepublikken Tyskland bærer sine egne omkostninger.

(1) EUT C 155 af 25.6.2005.
DA Den Europæiske Unions Tidende C 282/38

Dom afsagt af Retten i Første Instans den 7. oktober 2009 — Vischim mod Kommissionen

(Sag T-420/05) (1)

(Plantebeskyttelsesmidler - det aktive stof chlorothalonil - optagelse i bilag I til direktiv 91/414/EØF - vurderingsprocedure - direktiv 2005/53/EF - annullationssøgsmål - passivitetssøgsmål - erstatningssøgsmål)

2009/C 282/70

Processprog: engelsk

Parter

Sagsøger: Vischim Srl (Cesano Maderno, Italien) (ved avocats C. Mereu og K. Van Maldegem)

Sagsøgt: Kommissionen for De Europæiske Fællesskaber (ved L. Parpala og B. Doherty, som befuldmægtigede)

Sagens genstand

Påstand om annullation af Kommissionens direktiv 2005/53/EF af 16. september 2005 om ændring af Rådets direktiv 91/414/EØF for at optage chlorothalonil, chlorotoluron, cypermethrin, daminozid og thiophanat-methyl som aktive stoffer (EUT L 241, s. 51), for så vidt angår optagelsen af det aktive stof chlorothalonil i direktivets bilag I, påstand om annullation af den reviderede vurderingsrapport om chlorothalonil (dok. SANCO/4343/2000 endelig af 14.2.2005), påstand om, at det fastslås, at der foreligger en mangel, og en påstand om erstatning

Konklusion

1) Kommissionen for De Europæiske Fællesskaber frifindes.

2) Vischim Srl betaler sagens omkostninger, herunder omkostningerne i forbindelse med sagen om foreløbige forholdsregler.

(1) EUT C 36 af 11.2.2006.
DA Den Europæiske Unions Tidende C 282/35

Dom afsagt af Retten i Første Instans den 30. september 2009 — Arkema mod Kommissionen

(Sag T-168/05) (1)

(Konkurrence - karteller - markedet for monochloreddikesyre - beslutning, der fastslår en overtrædelse af artikel 81 EF - opdeling af markedet og fastsættelse af priser - tilregnelse af ulovlig adfærd - princippet om individuelle straffe og sanktioner - begrundelsespligt - bøder - forholdsmæssighed - overtrædelsens grovhed og varighed - afskrækkende virkning - konkret indvirkning på markedet - formildende omstændigheder - rolle som medløber - skærpende omstændigheder - gentagelse)

2009/C 282/65

Processprog: fransk

Parter

Sagsøger: Arkema SA (Paris, Frankrig) (ved avocat M. Debroux)

Sagsøgt: Kommissionen for De Europæiske Fællesskaber (først ved A. Bouquet og F. Amato, som befuldmægtigede, derefter ved A. Bouquet og X. Lewis, som befuldmægtigede)

Sagens genstand

Principalt en påstand om annullation af artikel 1, litra d), artikel 2, litra c), og artikel 4, stk. 9, i Kommissionens beslutning K(2004) 4876 endelig udg. af 19. januar 2005 om en procedure efter artikel 81 [EF] og EØS-aftalens artikel 53 (sag COMP/E-1/37.773 — MCAA) og subsidiært en påstand om, at beslutningens artikel 2, litra c), og d), omgøres.

Konklusion

1) Kommissionen for De Europæiske Fællesskaber frifindes.

2) Arkema SA betaler sagens omkostninger.

(1) EUT C 171 af 9.7.2005.
DA Den Europæiske Unions Tidende C 282/36

Dom afsagt af Retten i Første Instans den 30. september 2009 — Elf Aquitaine SA mod Kommissionen for De Europæiske Fællesskaber

(Sag T-174/05) (1)

(Konkurrence - karteller - markedet for monochloreddikesyre - beslutning, der fastslår en overtrædelse af artikel 81 EF - opdeling af markedet og fastsættelse af priser - ret til forsvar - begrundelsespligt - tilregnelse af ulovlig adfærd - princippet om individuelle straffe og sanktioner - det strafferetlige legalitetsprincip - uskyldsformodning - princippet om god forvaltningsskik - retssikkerhedsprincippet - magtfordrejning - bøder)

2009/C 282/66

Processprog: fransk

Parter

Sagsøger: Elf Aquitaine SA (Courbevoie, Frankrig) (ved avocats É. Morgan de Rivery og É. Friedel)

Sagsøgt: Kommissionen for De Europæiske Fællesskaber (først ved A. Bouquet et F. Amato, derefter ved A. Bouquet et X. Lewis, som befuldmægtigede)

Sagens genstand

Principalt en påstand om annullation af artikel 1, litra d), artikel 2, litra c), artikel 3, og artikel 4, stk. 9, i Kommissionens beslutning K(2004) 4876 endelig udg. af 19. januar 2005 om en procedure efter artikel 81 [EF] og EØS-aftalens artikel 53 (sag COMP/E-1/37.773 — MCAA), subsidiært en påstand om annullation af beslutningens artikel 2, litra c), og mere subsidiært en påstand om, at beslutningens artikel 2, litra c), omgøres.

Konklusion

1) Kommissionen for De Europæiske Fællesskaber frifindes.

2) Elf Aquitaine SA betaler sagens omkostninger

(1) EUT C 171 af 9.7.2005.
DA Den Europæiske Unions Tidende C 256/21

Dom afsagt af Retten i Første Instans den 4. september 2009 — Italien mod Kommissionen

(Sag T-211/05) (1)

(Statsstøtte - støtteordning indført af de italienske myndigheder til fordel for nye børsnoterede virksomheder - beslutning, der erklærer støtten uforenelig med fællesmarkedet og kræver tilbagesøgning heraf - begrundelsespligt - selektiv karakter - påvirkning af samhandelen mellem medlemsstaterne - konkurrencebegrænsning)

2009/C 256/36

Processprog: italiensk

Parter

Sagsøger: Den Italienske Republik (først ved I. Braguglia, derefter ved R. Adam og endelig ved I. Bruni, som befuldmægtigede, bistået af avvocato dello Stato P. Gentili)

Sagsøgt: Kommissionen for De Europæiske Fællesskaber (ved V. Di Bucci og E. Righini, som befuldmægtigede)

Sagens genstand

Påstand om annullation af Kommissionens beslutning 2006/261/EF af 16. marts 2005 om Italiens støtteordning C 8/2004 (ex NN 164/2003) til fordel for nyligt børsnoterede selskaber (EUT 2006 L 94, s. 42).

Konklusion

1) Kommissionen for De Europæiske Fællesskaber frifindes.

2) Den Italienske Republik betaler sagens omkostninger.

(1) EUT C 182 af 23.7.2005.
1)

Den del af bøden, der er pålagt Agroexpansión, SA ved artikel 3 i Kommissionens beslutning K(2004) 4030 endelig af 20. oktober 2004 om en procedure i henhold til artikel 81, stk. 1 [EF] (sag COMP/C.38.238/B.2 — Råtobak — Spanien), hvis betaling Alliance One International, Inc. hæfter for in solidum med Agroexpansión, fastsættes til 2 187 000 EUR.
DA Den Europæiske Unions Tidende C 331/16

Rettens dom af 28. september 2011 — Grækenland mod Kommissionen

(Sag T-352/05) (1)

(EUGFL - garantisektionen - udgifter, som er udelukket fra EF-finansiering - særlige foranstaltninger for visse landbrugsprodukter til fordel for de mindre øer i Det Ægæiske Hav - frugt og grøntsager - råtobak - fåre- og gedekød - manglende overholdelse af betalingsfrist - proportionalitet - forhøjelse af fast korrektionssats i tilfælde af gentagen misligholdelse)

2011/C 331/27

Processprog: græsk

Parter

Sagsøger: Den Hellenske Republik (først ved G. Kanellopoulos og S. Charitaki, dernæst ved I. Chalkias og S. Papaïoannou, som befuldmægtigede)

Sagsøgt: Europa-Kommissionen (ved H. Tserepa-Lacombe og L. Visaggio, som befuldmægtigede, bistået af advokat N. Korogiannakis)

Sagens genstand

Påstand om delvis annullation af Kommissionens beslutning 2005/579/EF af 20. juli 2005 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (EUT L 199, s. 84), for så vidt som beslutningen udelukker visse udgifter, som Den Hellenske Republik har afholdt i forbindelse med særlige foranstaltninger for visse landbrugsprodukter til fordel for de mindre øer i Det Ægæiske Hav samt på området for frugt og grøntsager, råtobak og fåre- og gedekød.

Konklusion

1) Europa-Kommissionen frifindes.

2) Den Hellenske Republik betaler sagens omkostninger.

(1) EUT C 296 af 26.11.2005.
DA Den Europæiske Unions Tidende C 311/31

Rettens dom af 9. september 2011 — Grækenland mod Kommissionen

(Sag T-344/05) (1)

(EUGFL - Garantisektionen - udgifter udelukket fra fællesskabsfinansiering - oksekød - ekstensiveringsbetalinger - markafgrøder - frugt og grøntsager - støtte til forarbejdning af visse citrusfrugter - betingelser for anvendelsen af en finansiel standardkorrektion på 100 % - proportionalitet)

2011/C 311/52

Processprog: græsk

Parter

Sagsøger: Den Hellenske Republik (ved Chalkias og E. Svolopoulou, som befuldmægtigede)

Sagsøgt: Europa-Kommissionen (ved H. Tserepa-Lacombe og L. Visaggio, som befuldmægtigede, bistået af advokat N. Korogiannakis)

Sagens genstand

Påstand om delvis annullation af Kommissionens beslutning 2005/555/EF af 15. juli 2005 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (EUT L 188, s. 36) i det omfang, den udelukker visse udgifter afholdt af den Hellenske Republik inden for sektorerne for oksekød, markafgrøder og frugt og grøntsager.

Konklusion

1) Kommissionens beslutning 2005/555/EF af 15. juli 2005 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen annulleres i det omfang, den udelukker visse udgifter afholdt af den Hellenske Republik til ekstensiveringsbetalinger i årene 2000 og 2001 fra fællesskabsfinansiering.

2) I øvrigt frifindes Europa-Kommissionen.

3) Den Hellenske Republik bærer to tredjedele af sagens omkostninger og to tredjedele af Kommissionens omkostninger.

4) Kommissionen bærer en tredjedel af sagens omkostninger og en tredje del af Den Hellenske Republiks omkostninger.

(1) EUT C 281 af 12.11.2005.
DA Den Europæiske Unions Tidende C 89/14

Rettens dom af 3. februar 2011 — Cetarsa mod Kommissionen

(Sag T-33/05) (1)

(Konkurrence - karteller - det spanske marked for køb og første forarbejdning af råtobak - beslutning der fastslår en tilsidesættelse af artikel 81 EF - fastsættelse af priser og opdeling af markeder - bøder - overtrædelsens grovhed og varighed - ligebehandling - proportionalitetsprincippet - maksimalgrænse på 10 % af omsætningen - samarbejde)

2011/C 89/31

Processprog: spansk

Parter

Sagsøger: Compañía española de tabaco en rama SA (Cetarsa) (Navalmoral de la Mata, Spanien) (ved advokaterne M. Araujo Boyd, J. Buendía Sierra og A. Givaja Sanz)

Sagsøgt: Europa-Kommissionen (ved F. Castillo de la Torre og É. Gippini Fournier, som befuldmægtigede)

Sagens genstand

For det første en påstand om annullation af Kommissionens beslutning K(2004) 4030 endelig af 20. oktober 2004 om en procedure efter artikel 81, stk. 1, [EF] (sag COMP/C.38.238/B.2 — Råtobak — Spanien), for det andet, og subsidiært, en påstand om nedsættelse af bøden, der er pålagt sagsøgeren ved denne beslutning, og for det tredje, Kommissionens modpåstand om forhøjelse af bøden.

Konklusion

1) Den bøde, der er pålagt Compañía española de tabaco en rama SA (Cetarsa) ved artikel 3 i Kommissionens beslutning K(2004) 4030 endelig af 20. oktober 2004 om en procedure efter artikel 81, stk. 1, [EF] (sag COMP/C.38.238/B.2 — Råtobak — Spanien) fastsættes til 3 147 300 EUR.

2) I øvrigt frifindes Europa-Kommissionen.

3) Cetarsa frifindes for Europa-Kommissionens modpåstand.

4) Cetarsa bærer otte tiendedele af sine egne omkostninger og otte tiendedele af Kommissionens omkostninger, idet denne bærer to tiendedele af sine egne omkostninger og to tiendedele af Cetarsas omkostninger.

(1) EUT C 82 af 2.4.2005.
3)

Alliance One International, Inc., Standard Commercial Tobacco Co., Inc. og Trans-Continental Leaf Tobacco bærer to tredjedele af deres egne omkostninger og betaler to tredjedele af de omkostninger, der er afholdt af Kommissionen, mens sidstnævnte bærer en tredjedel af sine egne omkostninger og betaler en tredjedel af de omkostninger, der er afholdt af sagsøgerne.
2)

Artikel 1, stk. 2, i beslutning K(2005) 2706 endelig, annulleres delvis, for så vidt som den vedrører det beløb, der svarer til værdien af samtlige af de immaterielle aktiver, som er registreret i redegørelsen over ændringen af Olympiaki Aeroporia Ypiresies ifølge goodwill, og værdien af de fly, der blev overdraget til Olympiakes Aerogrammes AE, samt de forventede indtægter fra salget af de to fly, der stadig er registreret i redegørelsen for Olympiaki Aeroporia Ypiresies.
1)

Artikel 1, stk. 2, i Kommissionens beslutning K(2005) 1757 endelig af 15. juni 2005 om en procedure i henhold til artikel 82 [EF] og artikel 54 i EØS-aftalen (sag COMP/A.37.507/F3 — AstraZeneca) annulleres, for så vidt som den fastslår, at AstraZeneca AB og AstraZeneca plc har overtrådt artikel 82 EF og artikel 54 i EØS-aftalen ved at anmode om tilbagekaldelsen af markedsføringstilladelser for Losec-kapsler i Danmark og i Norge sideløbende med tilbagetrækningen fra markedet af Losec-kapsler og med lanceringen af Losec-tabletterne MUPS i disse to lande, og for så vidt som det er blevet antaget, at disse handlinger kunne begrænse parallelimporten af Losec-kapsler i nævnte lande.
1)

Det er ikke længere fornødent at træffe afgørelse om lovligheden af Kommissionen for De Europæiske Fællesskabers beslutning D(2005) 3286 af 7. april 2005, for så vidt som den helt eller delvist giver afslag på aktindsigt i de dokumenter, der er nævnt i denne doms præmis 1, litra a)-d), og denne doms præmis 2, litra h) og j).